Daging itik

Daging itik ialah daging yang diperoleh daripada sesetengah spesies burung dalam famili Anatidae yang dijumpai sama ada di air tawar atau masin. Daging itik dimakan sebagai sebahagian kebanyakan masakan di seluruh dunia.

Daging 

Daging itik biasanya diperoleh daripada dada dan kakinya. Daging kakinya lebih gelap dan agak lebih lemaknya berbanding daging dada, namun daging dada lebih gelap berbanding daging dada ayam atau ayam belanda. Sebagai burung air, itik mempunyai selapisan lemak subkutaneus penebat haba di antara kulit dan daging.

Daging dada itik tanpa tulang juga dipanggil "magret" dan boleh dipanggang seperti stik, biasanya mengekalkan kulit dan lemak.

Sajian 
Daging itik digunakan dalam beraneka sajian di serata dunia, kebanyakannya melibatkan proses memanggang sekurang-kurangnya sebagai sebahagian proses memasak untuk merangupkan kulitnya. Sajian daging itik terpenting termasuklah:

 Foie gras: hati yang diperkaya, atau pâté yang dibuat daripada hati, kadang-kala diambil dari itik tetapi lazimnya dari angsa
 Daging itik Peking: hidangan Cina yang mana daging itik panggang disajikan dengan penkek dan sos hoisin
 Turducken: hidangan Amerika Syarikat yang terdiri daripada ayam belanda, disumbat daging itik yang pula disumbat ayam.
 Confit: kaki itik yang diawet dengan garam, kemudian diperap dan direbus dalam lemak itik, biasanya dengan bawang putih dan herba-herba lain. Perkataan Perancis confit bermaksud "diawet," dan nama Perancis bagi hidangan ini ialah "confit de canard."
 : hidangan Jepun, Nabemono dengan daging itik
 : hidangan Jepun, udon atau Soba dengan itik dan bawang.

Pautan luar 

 Domestic duck types 
 Domestic duck nutrition values

Itik